太穆皇后
参考资料

↑  《新唐书·卷七十六·列传第一》：高祖太穆顺圣皇后窦氏，京兆平陵人。父毅，在周为上柱国，尚武帝姊襄阳长公主，入隋为定州总管、神武公。
↑  《资治通鉴·卷一七一》：阿史那后无宠于周主，神武公窦毅尚襄阳公主，生女尚幼，密言于帝曰：“今齐、陈鼎峙，突厥方强，愿舅抑情慰抚，以生民为念！”帝深纳之。
↑  《资治通鉴考异》：考异曰：周书曰：“后有姿貌，善容止，周帝甚敬焉。”按房玄龄唐高祖实录云：“武帝纳厥女，陋而无宠，太穆皇后劝帝强抚慰之。”今从之。
↑  《旧唐书·卷五十一·列传第一》：高祖太穆皇后窦氏，京兆始平人，隋定州总管、神武公毅之女也。后母，周武帝姊襄阳长公主。后生而发垂过颈，三岁与身齐。周武帝特爱重之，养于宫中。时武帝纳突厥女为后，无宠，后尚幼，窃言于帝曰：“四边未静，突厥尚强，愿舅抑情抚慰，以苍生为念。但须突厥之助，则江南、关东不能为患矣。”武帝深纳之。毅闻之，谓长公主曰：“此女才貌如此，不可妄以许人，当为求贤夫。”乃于门屏画二孔雀，诸公子有求婚者，辄与两箭射之，潜约中目者许之。前后数十辈莫能中，高祖后至，两发各中一目。毅大悦，遂归于我帝。及周武帝崩，后追思如丧所生。隋文帝受禅，后闻而流涕，自投于床曰：“恨我不为男，以救舅氏之难。”毅与长公主遽掩口曰：“汝勿妄言，灭吾族矣！”
↑  《新唐书·卷七十六·列传第一》：后生，发垂过颈，三岁与身等。读女诫、列女等传，一过辄不忘。武帝爱之，养宫中，异它甥。时突厥女为后，无宠，后密谏曰：“吾国未靖，虏且彊，愿抑情抚接，以取合从，则江南、关东不吾梗。”武帝嘉纳。及崩，哀毁同所生。闻隋高祖受禅，自投床下，曰：“恨我非男子，不能救舅家祸。”毅遽掩其口，曰：“毋妄言，赤吾族！”常谓主曰：“此女有奇相，且识不凡，何可妄与人？”因画二孔雀屏间，请昏者使射二矢，阴约中目则许之。射者阅数十，皆不合。高祖最后射，中各一目，遂归于帝。
↑  《资治通鉴·卷一七五》：上柱国窦毅之女，闻隋受禅，自投堂下，抚膺太息曰：“恨我不为男子，救舅氏之患！”毅及襄阳公主掩其口曰；“汝勿妄言，灭吾族！”毅由是奇之。及长，以适唐公李渊。渊，昞之子也。
↑  《唐文拾遗·卷六十一·花塔寺玉石佛座题字》：开元十五年，和私皇后四月七日忌，高祖神尧皇帝五月六日忌，太穆皇后五月廿一日忌，太宗文武圣皇帝五月廿六日忌。十八日，开十六年，昭成皇后正月二日忌，和私皇后四月七日忌，高祖神尧皇帝五月六日忌，太穆皇后五月廿一日忌，中宗孝和皇帝六月二日忌。右已上九忌，同造玉石像一区，日光座举高九尺。
↑  《新唐书·卷七十六·列传第一》：始，元贞太后羸老有疾，而性素严，诸姒娣皆畏，莫敢侍。后事之，独怡谨尽孝，或淹月不释衣履。工为篇章规诫，文有雅体。又善书，与高祖书相杂，人不辨也。崩于涿郡，年四十五。
↑  《新唐书·卷一·本纪第一》：十二月癸未，隋帝赠唐襄公为景王，仁公为元王，夫人窦氏为唐国妃，谥曰穆。
↑  《资治通鉴·卷一百八十四》：十二月，癸未，追谥唐王渊大父襄公为景王，考仁公为元王，夫人窦氏为穆妃。
↑  《旧唐书·卷一·本纪第一》：己卯，备法驾，迎皇高祖宣简公已下神主，祔于太庙。追谥妃窦氏为太穆皇后，陵曰寿安。
↑  《新唐书·卷一·本纪第一》：己卯，追谥皇高祖曰宣简公，皇曾祖曰懿王，皇祖曰景皇帝，庙号太祖，祖妣梁氏曰景烈皇后，皇考曰元皇帝，庙号世祖，妣独孤氏曰元贞皇后，妃窦氏曰穆皇后。
↑  《资治通鉴·卷一百九十四》：庚寅，葬太武皇帝于献陵，庙号高祖，以穆皇后祔葬，加号太穆皇后。
↑  《全唐文·卷一百四十三·太穆皇后哀册文》：维贞观九年岁次癸未冬十月辛丑朔二日庚寅，太穆皇后梓宫启自寿安陵，将祔于献陵。其日，至尊亲奉奠于太安宫，乃使兼太尉某设祖于行宫，礼也。龙攒夙启，翟辂朝陈，方祇靖德，圆魄虚神。哀子嗣皇帝讳，攀弓剑而长号，想袆褕之弗御，痛异宫之隔礼，切分心于穷虑。二南风化，万古徽音，式昭史册，如玉如金。其词曰：元功肸蚃，景福氤氲。将开枢电，且应黄云。曰惟基命，於昭德性。配天不失，复夏无竞，门德丕承，华宗递兴。皇家汉氏，祥发庆膺。冥符世胄，并会休徵。帝妃北渚，圣母东陵。秘景阴陵，含章嫔则。柔顺宏范，幽闲毓德。率礼无违，尊师罔忒。言昭图史，声芳邦国。帝录将启，天妹言归。涂山表贶，渭汭增晖。外求才淑，内鉴几微。蘋蘩夕牖，丝枲中闱。琴瑟匪谐，水霜惭洁。道叶离明，贞符兑悦。潜德勿用，内教爰设。世罕交泰，时亏地节。膺期集祉，含和履正。华渚降祥，高禖诞圣。潜著轩象，未彰灵命。奄御?衣，俄飞天镜。呜呼哀哉！受终抚运，驭极乘乾。物思厚德，政阙承天。瑶尊委奠，金屋虚筵。嗟故剑之无托，叹房乐之徒悬。呜呼哀哉！宸驾上仙，玉几垂裕。率土遏密，同轨毕赴。背栎阳之神宇，指原陵之封树。悼虞妃之不从，遵周典而迁祔。呜呼哀哉！苍茫昭世，冥漠神心。松庭幽寂，隧路凝深。俨龙せ而未进，切凤吹之哀吟。水滔滔而不息，日黯黯而将沈。百神惊而元兆邃，万国恸而寒山阴。晦重云於毕陌，结微霜於谷林。呜呼哀哉！极寰宇之仪训，播英声於先后。惟皇运之天长，配灵崐而地久。流凯风於椒掖，散白露於陵阜。轶任姒之高踪，迈嵩华而不朽。呜呼哀哉！
↑  《旧唐书·卷五·本纪第五》：秋八月壬辰，追尊宣简公为宣皇帝，懿王为光皇帝，太祖武皇帝为高祖神尧皇帝，太宗文皇帝为文武圣皇帝，太穆皇后为太穆神皇后，文德皇后为文德圣皇后。
↑  《资治通鉴·卷二百二》：秋，八月，壬辰，追尊宣简公为宣皇帝，妣张氏为宣庄皇后，懿王为光皇帝，妣贾氏为光懿皇后，太武皇帝为神尧皇帝，太穆皇后为太穆神皇后，文皇帝为太宗文武圣皇帝，文德皇后为文德圣皇后。
↑  《唐会要·卷三》：高祖皇后窦氏，武德元年六月二十二日，追谥穆皇后。贞观九年五月九日，追尊太穆神皇后。天宝八载六月十五日，追尊太穆顺圣皇后。
↑  《旧唐书·卷五十一·列传第一》：后事元贞太后以孝闻。太后素有羸疾，时或危笃。诸姒以太后性严惧谴，皆称疾而退，惟后昼夜扶侍，不脱衣履者，动淹旬月焉。善书学,类高祖之书，人不能辨。工篇章，而好存规戒。大业中，高祖为扶风太守，有骏马数匹。常言于高祖曰:“上好鹰爱马，公之所知，此堪进御，不可久留，人或言者，必为身累，愿熟思之。”高祖未决，竟以此获谴。未几，后崩于涿郡，时年四十五。高祖追思后言，方为自安之计，数求鹰犬以进之，俄而擢拜将军，因流涕谓诸子曰：“我早从汝母之言，居此官久矣。”初葬寿安陵，后祔葬献陵。上元元年八月，改上尊号曰太穆顺圣皇后。
↑  《长安志·卷苐八》：南门之西，杞国公窦毅宅。（毅即太穆皇后之父。宅西有皇后归宁院，后施净域寺。宅南有杞公庙。）
↑  《酉阳杂俎·续集卷六》：宣阳坊静域寺，本太穆皇后宅。寺僧云：“三阶院门外，是神尧皇帝射孔雀处。
↑  《唐诗纪事·卷五十七》：宣阳坊静域寺，本太穆皇后宅。寺僧云：三阶院门外是神尧皇帝射孔雀处。
↑  《新唐书·卷七十六·列传第一》：晟兄炽，为周通道馆学士。尝闻太穆劝抚突厥女，心志之。每语晟曰:“此明睿人，必有奇子，不可以不图昏。”故晟以女太宗。
↑  《新唐书·卷七十九·列传第四》：初，元吉生，太穆皇后恶其貌，不举，侍媪陈善意私乳之。
↑  《太平广记·卷一六三》：隋炀帝与神尧高祖俱是独孤外家，然则神尧与炀帝常悔吝。每朝谒退，炀帝背有词然。后因赐宴，炀帝于众，因戏神尧。神尧高颜面皱，帝目为阿婆面，神尧忿恚不乐。洎归就第，怏怅不已。见文皇已下，告文皇皆无言。次告窦皇后曰：“某身世可悲，今日更被上显毁云阿婆面，据是儿孙不免饑冻矣。”窦后欣跃曰：“此言可以室家相贺。”神尧不喻，谓是解免之词。后曰:“公封于唐，阿婆乃是堂主，堂者，唐也．”神尧涣然冰释。喜悦，与秦、齐诸王，私相贺焉。
↑  《唐语林`卷四》：高祖乃炀帝友人，炀帝以图谶多言姓李将王，每排斥之。而后因大会，炀帝目上，呼为阿婆面。上不怿，归家色犹摧沮。后怪而问，久之方说：“帝目某为阿婆面。”后喜曰:“此可相贺。公是袭唐公，‘唐’之为言‘堂’也，阿婆面是‘堂主’。”上大悦。
| 0 | 1 | 2 |
| --- | --- | --- |

| 前任： 元贞皇后独孤氏 | 唐朝追封皇后 618年追諡 | 繼任： 文德皇后长孙氏 |
|  论 编唐高祖皇室 |
| --- | --- |
父母: 世祖元皇帝李昞追尊  元贞皇后独孤氏追尊
兄: 梁王李澄 · 追封蜀王李湛 · 追封郑王李洪
妹: 同安公主 · 李氏
后妃: 太穆皇后竇氏追封 · 萬貴妃 · 尹德妃 · 宇文昭仪 · 貴嬪莫丽芳 · 嬪崔商珪 · 孙嫔 · 楊嬪 · 小楊嬪 · 楊貴嬪 · 張嬪 · 张婕妤 · 薛婕妤 · 郭婕妤 · 劉婕妤 · 張美人 · 楊美人 · 王才人 · 魯才人 · 寶林张宠则 · 柳寶林 · 張氏 · 辛处俭妻
皇子: 隐太子李建成 · 李世民（唐太宗） · 追封衛懷王李玄霸 · 巢剌王李元吉 · 追封楚哀王李智雲 · 荊王李元景 · 漢王李元昌 · 酆悼王李元亨 · 周王李元方 · 徐康王李元禮 · 韓王李元嘉 · 彭思王李元則 · 鄭惠王李元懿 · 霍王李元軌 · 虢莊王李鳳 · 道孝王李元慶 · 鄧康王李元裕 · 舒王李元名 · 魯王李靈夔 · 江安王李元祥 · 密貞王李元曉 · 滕王李元婴
皇女: 長沙公主 · 襄陽公主 · 平阳昭公主 · 高密公主 · 長廣公主 · 房陵公主 · 常樂公主 · 九江公主 · 廬陵公主 · 南昌公主 · 安平公主 · 淮南公主 · 真定公主 · 衡陽公主 · 丹陽公主 · 臨海公主 · 館陶公主 · 安定公主
前朝：隋恭帝皇室 · 后朝：唐太宗皇室
|  论 编百美录 |
| --- | --- |
 1 李夫人  2 陈  3 飞鸾、轻凤  4 潘貴妃  5 張麗華  6 楊貴妃  7 鉤弋夫人  8 虢国夫人  9 西施  10 潘夫人  11 吴绛仙  12 邓夫人  13 寿阳公主  14 甘  15 莫琼树  16 張麗嬪  17 麗娟  18 娥皇、女英  19 窅娘  20 凝香儿  21 梅妃  22 班婕妤  23 袁大拾  24 袁宝儿  25 孫夫人  26 王昭君  27 陰  28 上官昭容  29 竇  30 乐昌公主  31 薛夜来  32 戈小娥  33 孟才人  34 花蕊夫人  35 邢夫人  36 息夫人  37 夏姬  38 懿德  39 馮小憐  40 羊  41 趙飛燕  42 武則天  43 衛庄姜  44 趙合德  45 宣華夫人  46 山阴公主  47 褒姒  48 虞姬  49 大喬、小喬  50 秦国夫人  51 李勢女  52 王戎妇  53 楚蓮香  54 孫寿  55 樊素  56 小蛮  57 薛瑶英  58 寵姐  59 莹娘  60 雪儿  61 蘇蕙  62 劉采春  63 卫夫人  64 管夫人  65 蔡文姬  66 木蘭  67 琴操  68 张红红  69 随清娱  70 薛濤  71 卓文君  72 紫雲  73 朱淑真  74 桃葉  75 崔鶯鶯  76 韓翠萍  77 紅綃  78 紅拂  79 葉小鸞  80 粉儿  81 柳氏  82 潯阳妓  83 賈愛卿  84 关盼盼  85 徐月英  86 琵琶  87 秦若蘭  88 綠珠  89 任氏  90 朝云  91 開元宮人  92 盧媚儿  93 萼绿华  94 云英  95 洛神  96 巫山神女  97 董双成  98 弄玉  99 嫦娥  100 织女